Munken

Munken er to øyer i innsjøen Norsjø, lengst øst i Nome kommune i Telemark. Store Munken (Store-munken) er på 335 dekar (0,335 km²),Munken-turist.no Lille Munken (Lille-munken) er 14,5 dekar.Målt på Statens kartverks kart Like ved Lille Munken ligger også et lite skjær på 1,2 dekar. Høyeste punkt på Store Munken er 72,5 moh. (ca. 57 meter over innsjøens overflate), på Lille Munken er høyeste punkt ca. 30 moh.

Øyene hører inn under matrikkelgården Langeland, gnr. 66, på vestsiden av Norsjø. Store Munken hadde i eldre tid gjestgiveri og brennevinshandel, og var et av 12 roskifter (skysskifter) på Norsjø.Telemark fylkeskommune: Norsjø  (besøkt 25. august 2012) Sakfører Larsen, som eide øyene fra 1887, satte opp en villa som ble brukt som vertshus på Store Munken, og bygde også park og brygge på øya. Villaen ble revet og flyttet i 1952.Kanalen: Munken - ved innseilingen til Nome  (18. mai 2012, besøkt 25. august 2012) Ifølge Carl Corneliussens historiske oversikt om Munken står villaen nå (2012) på området til Universitetet for miljø- og biovitenskap i Ås.

Dagens eiere overtok i 2000.Varden: Driver sitt eget øyparadis  (22. august 2012, besøkt 25. august 2012) På begynnelsen av 2000-tallet oppsto det strid om planene deres om å bygge hytter og kafé (restaurant) på Store Munken. 31. august 2001 fremmet Fylkesmannen i Telemark ved miljøvernavdelingen innsigelse mot Nome kommunes reguleringsplan, og mente at noen av de planlagte hyttene ville kunne begrense friluftsbruken i området. Nome kommune vedtok en justert reguleringsplan 7. mars 2002, der hyttefeltene var trukket lengre unna strandlinjen. Fylkesmannen sto fast på sine innsigelser, men kommunens vedtak ble stadfestet av Miljøverndepartementet 30. juni 2003.Miljøverndepartementet: Avgjørelse I innsigelsesak, 30.06.2003: Nome – Reguleringsplan, Munken i Norsjø (besøkt 25. august 2012)

Restauranten sto ferdig i 2007. I tillegg er det 4 utleiehytter og til sammen 19 andre hyttetomter på Store Munken, hvorav de fleste tomtene er bebygd. Utleiehyttene og 2. etasje i restaurantbygningen fungerer også som kurs- og konferansesenter. På Lille Munken er det oppsatt toalett, og øya egner seg til telting.NRK: Sørlandskystens beste teltplasser (14. juli 2010, besøkt 25. august 2012) På sørøstspissen av Store Munken ligger ei gravrøys fra bronsealderen,Riksantikvaren - Kulturminnesøk: Munken i Nordsjø (sic) (besøkt 25. august 2012) som er automatisk fredet i henhold til kulturminneloven.Lovdata: Lov om kulturminner (Kulturminneloven), § 4. Automatisk fredete kulturminner (besøkt 25. august 2012)

 Referanser 

Kilder
Munken-turist.no
Historikk på Munken (skrevet av Carl Corneliussen, besøkt 25. august 2012)

Kategori:Øyer i Telemark
Kategori:Nomes geografi
Kategori:Innlandsøyer i Norge